Diari Oficial de la Generalitat Valenciana


Sumari del DOGV 7908, del 02-11-2016 (2016/8567)

RESOLUCIÓ de 24 d'octubre de 2016, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les ajudes destinades a entitats locals de la Comunitat Valenciana per al finançament de despeses corrents de les Agències de Mediació per a la Integració i la Convivència Social (AMICS) de les quals són titulars per a l'exercici 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7908

Data del DOGV
:   02-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8567


Data del document
:   24-10-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 24 d'octubre de 2016, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les ajudes destinades a entitats locals de la Comunitat Valenciana per al finançament de despeses corrents de les Agències de Mediació per a la Integració i la Convivència Social (AMICS) de les quals són titulars per a l'exercici 2016. [2016/8567]  
Vistes les sol·licituds d'ajuda presentades a l'empara de la Resolució, de 30 de maig de 2016, de la Vicepresidència i Conselleria d'Igualtat i Polítiques Inclusives per la qual es convoquen per a l'exercici 2016 les subvencions destinades a entitats locals de la Comunitat Valenciana per al finançament de despeses corrents de les Agències de Mediació per a la Integració i la Convivència Social (AMICS) de les quals són titulars (d'ara en avant, Resolució de 30 de maig de 2016, de convocatòria de subvencions per al finançament d'Agències AMICS en l'exercici 2016) (DOCV 7798, 06.06.2016).  
Vista la proposta de resolució de la Comissió Avaluadora sobre la concessió i denegació de les ajudes formulada, en compliment d'allò que s'ha preceptuat en l'article 9 de l'Ordre 5/2016, de 9 de març, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions destinades a entitats locals de la Comunitat Valenciana per al finançament de despeses corrents de les Agències de Mediació per a la Integració i la Convivència Social (AMICS) de les que són titulars (d'ara en avant Orde 5/2016 per la qual s'estableixen les bases reguladores per al finançament d'Agències AMICS) i d'acord amb els criteris de valoració establits en l'article 10 de l'esmentada Ordre.  
En virtut de les competències atribuïdes pel Reglament Orgànic i Funcional de la Vicepresidència i Conselleria d'Igualtat i Polítiques Inclusives, aprovat per Decret 152/2015, de 18 de setembre, del Consell (DOCV 7620, 22.09.2015), i d'acord amb el que estableix el punt seté de la Resolució de 30 de maig de 2016, de convocatòria de subvencions per al finançament d'agències AMICS en l'exercici 2016 i article 11 de la referida Ordre 5/2016 per la qual s'estableixen les bases reguladores per al finançament d'agències AMICS, resolc:  
  
  
Primer  
Concedir la subvenció a les entitats que figuren en l'annex I de la present resolució per a la realització en l'exercici 2016 de projectes destinats al sosteniment i funcionament de les Agències de Mediació per a la Integració i la Convivència Social (AMICS) de les quals són titulars i pels imports que en aquest annex s'indiquen.  
  
Segon  
Denegar la subvenció a les entitats enumerades en l'annex II de la present resolució, pels motius que s'indiquen.  
  
Tercer  
Establir el detall de les subvencions que han sigut concedides en l'annex III.  
  
Quart  
Els projectes objecte d'aquesta subvenció tenen com a finalitat el finançament de les despeses corrents derivades del sosteniment, per part de les entitats locals titulars, de les Agències de Mediació per a la Integració i Convivència Social (AMICS), de conformitat amb el que estableix l'article 1 de l'Ordre 5/2016 per la qual s'estableixen les bases reguladores per al finançament d'Agències AMICS.  
  
Cinqué  
El règim de pagament de les ajudes, d'acord amb la previsió establida en l'article 12 de l'Ordre 5/2016 per la qual s'estableixen les bases reguladores per al finançament d'Agències AMICS serà el disposat en el pi¡unt huité de la Resolució de 30 de maig de 2016, de convocatòria de subvencions per al finançament d'Agències AMICS en l'exercici 2016.  
En conseqüència, el pagament es realitzarà amb la justificació prèvia per l'entitat beneficiària dels despeses i la destinació d'aquests al funcionament i sosteniment de la corresponent agència AMICS, en els termes establits en l'article 171 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, mitjançant la presentació d'un certificat de la secretaria de l'entitat local en els termes establits en l'article 13 de l'Ordre 5/2016 per la qual s'estableixen les bases reguladores per al finançament d'agències AMICS.  
Així mateix, amb caràcter previ al pagament haurà d'acreditar-se que l'entitat local es troba al corrent en el compliment de l'obligació de rendició dels seus comptes anuals davant de la Sindicatura de Comptes, de conformitat amb el que disposa l'article 199.4 de la Llei 8/2010, de 23 de juny, de Règim Local de la Comunitat Valenciana.  
El termini màxim per a la justificació del lliurament de la subvenció s'amplia fins al 15 de novembre de 2016, mentres que la memòria anual d'activitats podrà presentar-se fins al 16 de gener de 2017.  
  
  
Sisé  
D'acord amb el que disposa l'article 171.5 a) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, les entitats beneficiàries estaran exemptes de la constitució de garanties per pagaments anticipats, per tractar-se d'administracions públiques de caràcter territorial.  
  
Seté  
La justificació de la subvenció concedida per part de les entitats beneficiàries s'ajustarà al que estableix l'article 13 de l'Orde 5/2016 per la qual s'estableixen les bases reguladores per al finançament d'agències AMICS. En el cas que no es presente la justificació en el termini indicat, l'entitat beneficiària perdrà el dret a la subvenció.  
  
  
Huité  
El pagament d'aquestes subvencions es realitzarà amb càrrec al programa pressupostari 313.50, Inclusió Social, línia de subvenció S7677000 per import total de 925.100 euros del Pressupost de la Generalitat per a l'exercici 2016.  
  
Nové  
Es durà a terme un pla de control de la realització de l'activitat subvencionada mitjançant la comprovació i control de la documentació de caràcter econòmic justificativa de l'import concedit i de la memòria tècnica relativa al projecte, de conformitat amb el que estableix l'article 169 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions.  
El tipus de control serà administratiu, sobre una mostra aleatòria de les subvencions concedides en aquesta convocatòria, així mateix es realitzaran controls de camp mitjançant la visita a alguna de les Agències AMICS per a comprovar l'activitat subvencionada que realitzen i la seua qualitat.  
Tot això a fi de comprovar la veracitat de les dades consignades en la documentació presentada, i també el compliment dels requisits per a la percepció de l'ajuda.  
Contra aquesta resolució, que posa fi a la via administrativa, pot interposar-se un recurs potestatiu de reposició davant del mateix òrgan que l'ha dictat, en el termini d'un mes comptador des de l'endemà de la publicació en el Diari Oficial de la Comunitat Valenciana, o bé directament recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que disposa la legislació reguladora de la jurisdicció contenciosa administrativa, i la legislació de procediment administratiu comú vigent, sense perjudic que puga interposar qualsevol altre que estimen pertinent.  
  
València, 24 d'octubre de 2016.- La vicepresidenta del Consell i consellera d'Igualtat i Polítiques Inclusives, p. d., la directora d'Inclusió Social: M.ª Elena Ferrando Calatayud